MUNICIPIUL CRAIOVA

CONSILIUL LOCAL AL  MUNICIPIULUI CRAIOVA                






HOTĂRÂREA NR. 62

Consiliul Local al Municipiului Craiova, întrunit în şedinţa ordinară din data de 24.02.2011;
Având în vedere raportul nr.36340/2011 al Serviciului Resurse Umane prin care se propune modificarea Hotărârii Consiliului Local al Municipiului Craiova nr. 22/2011 referitoare la reorganizarea Serviciului Public de Salubritate Craiova în societate comercială cu răspundere limitată cu asociat unic Municipiul Craiova prin Consiliul Local al Municipiului Craiova şi rapoartele comisiilor de specialitate ale Consiliului Local al Municipiului Craiova nr. 39, 40, 41, 42 şi 43/2011;

În temeiul art. 36 alin.2 lit.d şi art. 45 alin.3 din Legea nr.215/2001, republicată, privind  administraţia publică locală.
HOTĂRĂŞTE:

Art.1. Se aprobă modificarea temeiului legal al Hotărârii Consiliului Local al Municipiului Craiova nr. 22/2011, prin eliminarea din preambul a prevederilor Legii nr. 284/2010 privind salarizarea unitară a personalului plătit din fonduri publice şi Legii nr.285/2010 privind salarizarea în anul 2011 a personalului plătit din fonduri publice.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Juridică, Asistenţă de Specialitate şi Contencios Administrativ, Direcţia Economico – Financiară, Serviciul Resurse Umane şi  S.C. “SALUBRITATE CRAIOVA” S.R.L vor aduce la îndeplinire prevederile prezentei hotărâri.  

